בס"ד

ועדת רכש מתאריך 23/8/26 

נוכחים :
רו"ח תומר ביטון – גזבר העירייה
מר שוקי קליין – מנכ"ל העירייה 
עו"ד עדי אזולאי – מחלקה משפטית
מר דוד לוי – מנהל רכש


· מופע נתי הגעתי הופעתי
התבקשתי ע"י אגף התרבות להתקשר עם האומן "נתי הגעתי הופעתי" להופעה בדימונה בתאריך 30/8/26 
ההתקשרות הנה ישירות עם האומן בסכום של 30,000 ₪ + מע"מ עבור הופעה בת 50 דקות.
החלטה:
לאחר ששמענו את דבריו של מנהל הרכש ממליצה הועדה להתקשר עם האומן "נתי הגעתי הופעתי" ע"פ הצעתו. מדובר בהתקשרות הפטורה מחובת מכרז על פי תקנה 3{3} לתקנות העיריות {מכרזים} התשמ"ח 1987.

· הזמנת ערוץ 14 "שישי עם ירון אילן"
התבקשתי ע"י אגף התרבות ליצור קשר עם הספק עכשיו 14, עבור התקשרות לביצוע התוכנית שישי חי בדימונה בתאריך 26/8/26 בין השעות 15:00 – 11:00
מדובר בצילום התוכנית ע"י ערוץ 14 עם ירון אילן.
ההתקשרות כוללת מהערוץ חבילת פרסום, 30 חסויות באורך 6 שניות בעלות 60,000 ₪ + מע"מ.
החלטה:      
לאחר ששמענו את דבריו של מנהל הרכש הועדה ממליצה ליצור קשר עם הספק ע"פ הצעתו.                                                                                                     מדובר בהתקשרות הפטורה מחובת מכרז על פי תקנה 3{3} לתקנות העיריות {מכרזים} התשמ"ח 1987.

· התקשרות עם יועץ חשמל 
התבקשתי ע"י איכות הסביבה להתקשר עם יועץ חשמל עבור הוצאת היתר בנייה לאתר ההטמנה ומשטחי תפעול לאתר קליטה, מיון וגריסה של פסולת יבשה בדימונה.

עידן אבידן
התקשרות זאת נדרשת עקב הרצון של הרשות להפעיל כלי צמ"ה חשמליים באתר במקום כלים המונעים בבנזין מה שעולה לרשות יותר ומזהם את הסביבה. שינוי זה יחסוך לרשות מיליוני שקלים, ע"פ חוות דעת גזבר העירייה. כיום על אף ההסכם עם רמ"י להקמת מטמנה, המשרד לאיכות הסביבה לא מאשר מטמנות אלא רק אתרי מחזור פסולת לפי סוגיה.
לפי דעתי, יש צורך לקבוע פגישה דחופה עם ר"מי לתיאום ציפיות, שכיום העירייה מוציאה כספים על יועץ חשמל מבלי ההסכמה של ר"מי להקמת אתר מיחזור, למרות שברור שר"מי מודע ויאשר את ההתקשרות . ולמרות זאת יש צורך בקביעת פגישה בנושא למען הזהירות. ככול שהועדה תאשר את ההתקשרות בהחלטת ר"מי בנושא, במידה ור"מי לא תאשר ישולם ליועץ רק על החלק היחסי שהוא יבצע.
הצעות המחיר הם:
· אהרון איביס – הציע 125,000 ₪ + מע"מ.
· אפרו שירותי הנדסה – הציע 90,000 ₪ + מע"מ 
· אורבני תכנון ערים – הציע 110,000 ₪ + מע"מ
החלטה:      
לאחר ששמענו את דבריו של מנהל הרכש והמתכלל מטעם העירייה "עידן אבידן" הועדה ממליצה ליצור קשר עם הספק "אפרו שירותי הנדסה" ע"פ הצעתו.                                                                                                     מדובר בהתקשרות הפטורה מחובת מכרז על פי תקנה 3{3} לתקנות העיריות {מכרזים} התשמ"ח 1987.

· מנהל שומה
התבקשתי ע"י אגף ההכנסות לקבל הצעות מחיר עבור העסקת מנהל שומה בחשבונית, בתשלום חודשי.
תפקיד העובד ניהול מערך השומה וחיוב ארנונה בהתאם לצו הארנונה, הנחות, טיפול ובפניות, ערער, וטיפול שוטף בחיובי הארנונה.
התקבלו 3 הצעות מחיר:
· מיתר שירותים מוניציפאלים בע"מ – הציע 16,000 ₪ + מע"מ
· איתנים פתרונות פיננסים – לא הגישו
· Mygroup – הציע 26,000 ₪ + מע"מ
להלן טבלת השיקלול מחיר ואיכות:
	
	ניקוד מחיר
	ניקוד איכות 
	סה"כ ניקוד

	מיתר שירותים פיננסים 
	60
	40
	100

	איתנים פיננסים
	
	
	

	mygroup
	36
	40
	67



החלטה:      
לאחר ששמענו את דבריו של מנהל הרכש הועדה ממליצה ליצור קשר עם הספק שקיבל את הניקוד הגבוה ביותר "מיתר שירותים פיננסים בע"מ" ע"פ הצעתו.                                                                                                     

· מנהל אכיפה 
התבקשתי ע"י אגף ההכנסות להתקשר עם ספק לשירותי מנהל אכיפה בחשבונית לתקופה של 24 חודשים.
מדובר בהתקשרות לאספקת עובד / מנהל אכיפה בתשלום חודשי במשרה מלאה.
תפקידי העובד / מנהל:
ניהול מערך האכיפה, ניהול חובות והליכים מיוחדים, ניהול ובקרה, ייעוץ אסטרטגי.
התקבלו 3 הצעות מחיר:
· מיתר שירותים פיננסים בע"מ – הציע 16,000 ₪ + מע"מ לחודש
· Mygroup   - הציע 23,000 ₪ + מע"מ
· איתנים פיננסים בע"מ – הציע 21,900 ₪ + מע"מ
להלן טבלת שיקלול ניקוד מחיר 60% איכות 40% 
	
	ניקוד מחיר
	ניקוד איכות
	סה"כ

	מיתר שירותים פיננסים 
	60
	40
	100

	mygroup
	41
	40
	81

	איתנים פיננסים
	43.8
	40
	83.8



החלטה:      
לאחר ששמענו את דבריו של מנהל הרכש הועדה ממליצה ליצור קשר עם הספק שקיבל את הניקוד הגבוה ביותר "מיתר שירותים פיננסים בע"מ" ע"פ הצעתו.                                                                                                     

· אירועי שירת הבקשות
התבקשתי ע"י אגף התרבות התורנית לקבל הצעות מחיר להפקת אירועי הבקשות בדימונה.
בעיר דימונה קיימת מסורת רבת שנים של קיים בקשות בבתי הכנסת בעיר, החל משבת בראשית ועד שבת פרשת צו, סה"כ 22 שבתות הכולל מגוון פייטנים משורה הראשונה בכל אחת מהשבתות ובשבתות בראשית, בשלח, זכור, יתווספו הלהקות אנסבל הפיוט ואנסבל מטרוז.
התקבלו 3 הצעות מחיר: 
· מורשת אבות – הציע 154,400 ₪ כולל מע"מ
· מועצת הפיוט המרוקאי – הציע 131,000 ₪ כולל מע"מ
· עמותת צעד אל המורשת – הציעה 120,000 ₪ כולל מע"מ 
החלטה:      
לאחר ששמענו את דבריו של מנהל הרכש הועדה ממליצה ליצור קשר עם הספק "עמותת צעד אל המורשת" ע"פ הצעתם. מדובר בהתקשרות הפטורה מחובת מכרז על פי תקנה 3{3} לתקנות העיריות {מכרזים} התשמ"ח 1987.

· הסעות רווחה
במסגרת מכרז מס' 29/26 הסעות במוסדות רווחה זכה במסלול מס' 3, דימונה לב"ש הספק " דודו נקש", הספק פנה אליי בטענה שהוא לא הבין את מסלול הנסיעה כראוי ולכן נתן הצעת מחיר הפסדית (107 ₪ לנסיעה) ושהוא מבקש למשוך את הצעתו.
כמו כן, כשיר ראשון לאחר הספק הזוכה הנו מיאמ דרום בע"מ בתעריף של 158 ₪ לנסיעה.
אבקש את אישור הועדה לקבל את ביטול זכיית הספק "מונית דודו נקש" והכרזת הכשיר הראשון כזוכה בסכום של 158 ₪ לנסיעה.
החלטה:
הועדה מקבלת את ביטול השתתפות הספק "דודו נקש" בשל אי הבנת מסלול הנסיעה, והועדה ממליצה להתקשר עם הכשיר הראשון "מוניות מיאמ דרום" ע"פ הצעתו. לתקופה של שנה.

· גריטת רכבים
התבקשתי ע"י אגף שפ"ע והביטחון לקבל הצעות מחיר עבור גריטת רכבים (גרוטאות) הפזורים ברחבי העיר, ע"פ הפירוט הבא:
גריטת רכב פרטי
גריטת רכב 5 עד 12 טון
גריטת רכב מעל 12 טון
הגריטה כולל פינוי הרכב מדימונה למגרש מורשה, התשלום הנו לעירייה.
התקבלו 3 הצעות מחיר:
· א.ס עדן מתכות הציע:
רכב פרטי 100 ₪ 
רכב 5 עד 12 טון 150 ₪ 
רכב מעל 12 טון 200 ₪ 

· אפיק RTS בע"מ הציע:
רכב פרטי 130 ₪
רכב 5 עד 12 טון 350 ₪ 
רכב מעל 12 טון 700 ₪

· גרר דור הציע: 
רכב פרטי 100 ₪ 
רכב 5 עד 12 טון 350 ₪

הספקים: דודו קאר, שי גרוטה, שלמה גריטה לא הגישו.


החלטה:
לאחר ששמענו את דבריו של מנהל הרכש הועדה ממליצה להתקשר עם הספק שהציע את המחיר הגבוה ביותר (תשלום לעירייה) אפיק RTS בע"מ ע"פ הצעתו. 


· הפעלת תכנית מעברים רשותית
התבקשתי ע"י אגף החינוך לקבל הצעות מחיר עבור הפעלת תכנית מעברים.
דימונה רואה בחשיפה למוקדי מצויינות וחיזוק המיומניות המצעיות הטכנולוגיות כיעד מרכזי להרחבת אופקיהם של התלמידים בעיר.
תכנית מעברים מיועדת לתלמידי כיתות ו', כהכנה פדגוגית ומנטלית למעבר לחט"ב.
מטרת התכנית: חשיפת התלמידים לתחומי המדע.
חיזוק המסוגלות האישית, ביסוס למידה בסביבה חוויתית.  התכנית תעסוק בתחומי הפיזיקה והחלל.
היקף הפעילות בין 15 ל20 קבוצות שנתיות.
בקשות להצעת מחיר נשלחו ל:
עמותת אופניים, מכון דויידסון, העמותה לקידום החינוך, עמותת מחשבה טובה, עמותת אלראד למדע.
התקבלו 2 הצעות מחיר: 
· עמותת אופניים – הציע 127,000 ₪ 
· מכון דוידסון למדע – הציע 578,300 ₪

להלן טבלת ניקוד: 70% מחיר 30% איכות

	
	ניקוד מחיר
	ניקוד איכות
	סה"כ

	עמותת אופניים
	70
	30
	100

	מכון דויידסון
	15
	30
	45



החלטה:
לאחר ששמענו את דבריו של מנהל הרכש הועדה ממליצה להתקשר עם הספק "עמותת אופניים" שהצעתו זכתה בניקוד הגבוה ביותר.



________________		__________________	______________
      שוקי קליין 		                רו"ח תומר ביטון		  עו"ד עדי אזולאי 
   מנכ"ל העירייה                                   גזבר		              מחלקה משפטית
